Hogyan születnek a krokodilok?

A krokodil ivadékgondozó hüllő. A nőstény krokodil, mint a csúszómászók javarésze, lerakja tojásait, egyszerre több tucatot is. Kemény, rücskös, likacsos héjú tojásait a víz közelében talajba vájt lyukba rakja le. Rothadó növényi anyagokkal födi be ezt a fészket, majd a közelben várja meg, hogy kicsinyeit a nap melege kiköltse: úgy őrzi tojásait, hogy minden arrafelé közeledőnek nekitámad. Három hónap múltán meghallja a kicsinyek hívó hangját. Akkor elkotorja a törmeléket, és napvilágra hozza a tojásokat. Ha a tojások héja túlságosan szívós, a krokodilpapa két ijesztő állkapcsa közt gyöngéden forgatva megrepeszti őket. A szülők aztán óvatosan óriási szájukba szedegetik az újszülötteket, leviszik a folyópartig, és megtartják az első úszóleckét.